**ПОСТЪПИЛИ ВЪПРОСИ ОТ КАНДИДАТИ И РАЗЯСНЕНИЯ ПО ТЯХ ПО ПРОЦЕДУРА**

**Предоставяне на безвъзмездни средства на автобусните превозвачи, които притежават лиценз за превоз на пътници**

|  |  |  |  |
| --- | --- | --- | --- |
| **№ по ред** | **Дата на получаване на въпроса** | **Въпрос** | **Отговор** |
| 1 | 07.12.2021 | Фирмата е с код на основна дейност 49.31, но осъществява дейност и по друг код. По дейност 49.31 фирмата има намаление на приходите през три от месеците на 2021 спрямо съответните месеци на 2019 г. с 20 и повече процента. Има и намаление на оборота през 2020 спрямо 2019 г. Но, отчитайки приходите от другата дейност, има известна компенсация и намалението на оборота е под 20%. Как ще трябва да се докаже намалението на приходите от дейност 49.31, след като по служебен път ще се проверят ДДС декларациите, където не се отчитат приходите по двете различни дейности поотделно, както и не могат да се отделят приходите от различните дейности в код 15100 от ОПР. Такова разделение на приходите по дейности не може да се види в ГДД. Единствено приходите по дейности биха могли да се видят от годишния отчет, представен пред НСИ, но за 2021 г. такъв отчет не може да се види предвид това, че финансовата година не е приключила. Следва ли фирмата-кандидат да представи някакво допълнително обяснение и как да стане това. | Съгласно Насоките за кандидатстване, част V. „Допустими кандидати“, т. 7, спадът от поне 20% в приходите за всеки един от избраните от кандидата три месеца от календарните месеци в периода от 01.01.2021 г. до края на месеца, предхождащ месеца на кандидатстване, спрямо приходите за същите месеци от 2019 г., се проверява чрез:  -за регистрираните по ЗДДС лица - Справката-декларация по ЗДДС, подавана към НАП за съответните месеци= Кандидатите нямат ангажимент да представят посочените Справки-декларации за ДДС като информацията от тях ще бъде набавяна по служебен път.  - за нерегистрираните по ЗДДС лица - оборотни ведомости за избраните месеци от 2021 г. и съответстващите им за 2019 г.  Кандидатът следва да посочи избраните месеци в „Допълнителна информация“, поле „Три календарни месеца за изчисляване на спад от поне 20% от приходите“.  Изчисляването на спада в приходите не се извършва по кодове на икономическата дейност.  Съгласно същата точка оценителната комисия може да изиска и друга пояснителна информация или документи с цел установяване размера на приходите за дадените месеци. |
| 2 | 07.12.2021 | Във връзка с критерий под т. 8 за допустимите кандидати по схемата ( от Приложение № 11 Насоки за кандидатстване ) и Критерий № 6 от „КРИТЕРИИ И МЕТОДИКА за оценка на заявленията за кандидатстване за предоставяне на безвъзмездни средства на автобусните превозвачи, които притежават лиценз за превоз на пътници“ , който гласи : „Кандидатът е регистрирал спад в приходите през 2020 г., спрямо 2019 г.“  Моля за разяснение за изпълнението на критерия кой код от ОПР за 2019 г. и 2020 г., служебно предоставени от НСИ/ Мониторстат, ще се взема под внимание при оценката на заявленията за кандидатстване? Код 15100 или код 15000, предвид на факта, че в 15000 влизат и приходи от продажба на ДМА, финансирания и други еднократни сделки на предприятието. | Съгласно Насоките за кандидатстване, Част V. „Допустими кандидати“, т. 8 „Кандидатите трябва да са регистрирали спад в нетните приходи от продажби през 2020 г. спрямо 2019 г.“ Този критерий ще се проверява чрез Отчета за приходите и разходите за 2019 г. и 2020 г., код 15100 Нетни приходи от продажби. |
| 3 | 07.12.2021 | 1. От предоставените указания за кандидатстване не става ясно Приложенията от 1 до 9 от кого и как трябва да се подпишат, от всички представляващи лица ли или може само от един, с КЕП или ръчно?  2. Според указанията Приложенията от 1 до 9 не се попълват, подписват и прикачват като файл към заявлението, а само се потвърждава в самото заявление, че кандидатът се е запознал с тях и че са приложими към него. Това така ли е или приложенията се прикачват някъде като файлове? | 1. Съгласно Насоките за кандидатстване, Част IХ. „Процедура по подаване на заявленията за кандидатстване“, заявлението за кандидатстване се подписва с квалифициран електронен подпис на локалния компютър от всички лица с право да представляват кандидата (вписани в Търговския регистър и регистъра на ЮЛНЦ), независимо от начина на представляване – заедно и/или поотделно.  Официалният/те представител/и на кандидата няма/т право да упълномощава/т други лица да подписват заявлението, тъй като със заявлението се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.  2. Съгласно Насоките за кандидатстване, Част Х. „Съдържание на заявлението/формуляра за кандидатстване“, Раздел „Е-декларации“, приложимите декларации са част от заявлението/формуляра за кандидатстване и се считат за подписани с подписването на заявлението. В раздел „Прикачени електронно подписани документи“ от същата част от насоките са посочени документите, които се прикачат към заявлението като отделен файл. |
| 4 | 08.12.2021 | Пишем Ви от името на фирма, притежаваща лиценз за превоз на товари и лиценз за превоз на пътници.  През 2020 има осъществявани 2 дейности с код 4941-Товарен транспорт с приходи 65% от общите  и код 4939 Друг пътнически сухопътен транспорт, некласифициран другаде с приходи 35% от общите.  Спрямо приходите от пътническия транспорт имаме спад през 2020 спрямо 2019 и 3 месеца от 2021 с 20% повече от същите през 2019.  Спрямо общите приходи на цялата фирма от двете дейности такъв спад не се регистрира.  При тези условия допустим кандидат ли сме за държавната помощ? | Съгласно Насоките за кандидатстване, част V. „Допустими кандидати“, т. 3. „Кандидатите трябва да развиват своята основна икономическа дейност (съгласно данни за 2020 г.) в един от следните сектори съгласно Класификация на икономическите дейности (КИД – 2008):  - 49.31 Пътнически градски и крайградски транспорт;  - 49.39 Друг пътнически сухопътен транспорт, некласифициран другаде.“  Ако основната икономическа дейност на кандидата не отговаря на изброените по-горе кодове, кандидатът не е допустим по схемата. |
| 5 | 08.12.2021 | Дружеството ни има двама управители. Начинът на представляване е заедно и поотделно. Моля за отговор дали следва заявлението за кандидатстване да бъде разписано и от двамата управители с КЕП? | Съгласно Насоките за кандидатстване, Част IХ. „Процедура по подаване на заявленията за кандидатстване“, заявлението за кандидатстване се подписва с квалифициран електронен подпис на локалния компютър от всички лица с право да представляват кандидата (вписани в Търговския регистър и регистъра на ЮЛНЦ), независимо от начина на представляване – заедно и/или поотделно.  Официалният/те представител/и на кандидата няма/т право да упълномощава/т други лица да подписват заявлението, тъй като със заявлението се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична. |
| 6 | 08.12.2021 | Предприятието ни осъществява автобусни и тролейбусни превози. Въпросите ни са следните:  1. Влизат ли тролейбусните превози в обхвата на безвъзмездната финансова помощ?  2. При посочване на приходите включват ли се и приходите от тролейбусния транспорт?  3. Включват ли се приходите от компенсации за пътуване на определени категории пътници по „Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планинските и други райони и за издаване на превозни документи за извършване на превозите, приета с Постановление № 163 на Министерския съвет от 2015 г. (обн., ДВ, бр. 51 от 2015 г.)“?  4. Включват ли се приходите от наеми, реклами и други дейности извън превоза на пътници?  5. След приключване на бюджетната 2021 г. и при изчисляването на нетния финансов ефект за 2021 година (чл. 61, ал. 1 от горепосочената наредба), кои приходи и разходи от дейността на предприятието се включват в нетния финансов ефект, в случай че има приходи и разходи, които не са от дейността, свързана с превоз на пътници? Включват ли се всички видове превози / вътрешноградски и междуселищни/?  6. Включват ли се приходи от финансирания за ДМА, използвани в дейността по превоз на пътници? Съответно при изчисляване на нетния финансов ефект включват ли се разходи за амортизации на финансирани ДМА, използвани в дейността по превоз на пътници?  7. Включват ли се приходи от компенсации по РМС 429/2020 и ПМС 55 и ПМС 155?  8. В случай, че тролейбусните превози не влизат в обхвата на безвъзмездната финансова помощ, как трябва да се разпределят приходите, които се отнасят и за двата вида транспорт /компенсации по Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планинските и други райони и за издаване на превозни документи за извършване на превозите, приета с Постановление № 163 на Министерския съвет от 2015 г. (обн., ДВ, бр. 51 от 2015 г.)“/? | 1. Съгласно Насоките за кандидатстване, Част V. „Допустими кандидати“, т. 3. „Кандидатите трябва да развиват своята основна икономическа дейност (съгласно данни за 2020 г.) в един от следните сектори съгласно Класификация на икономическите дейности (КИД – 2008):  - 49.31 Пътнически градски и крайградски транспорт;  - 49.39 Друг пътнически сухопътен транспорт, некласифициран другаде.“  Съгласно Насоките за кандидатстване, Част V. „Допустими кандидати“, т. 4, кандидатите трябва да притежават лиценз за извършване на превоз на пътници по смисъла на Закона за автомобилните превози.  2. Съгласно Насоките за кандидатстване, Част Х. „Съдържание на заявлението/формуляра за кандидатстване“, Раздел „Допълнителна информация, необходима за оценка на проектното предложение“, в заявлението се попълва: „5. Общ размер на нетните приходи от дейността по извършване на автобусен превоз на пътници за 2019 г. (включени в Код 15100 от приходната част на Отчета за приходите и разходите за 2019 г.)“ **и** „6. Общ размер на заявените безвъзмездни средства, непревишаващ 8 % от нетните приходи от дейността по извършване на автобусен превоз на пътници за 2019 г. и в съответствие със заложените прагове в Раздел IV от Насоките за кандидатстване“;  3. Съгласно Насоките за кандидатстване, Част VII. „Правила за кумулиране на държавни помощи и липса на свръхкомпенсации“, т. 3. кандидатите, които са получили през 2020 г. и/или 2021 г. субсидии/компенсации по силата на Регламент (ЕО) № 1370/2007 на Европейския парламент и на Съвета от 23 октомври 2007 година и по силата на Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планинските и други райони и за издаване на превозни документи за извършване на превозите, приета с Постановление № 163 на Министерския съвет от 2015 г. (обн., ДВ, бр. 51 от 2015 г.) имат право да получат безвъзмездни средства по настоящата схема, при условие, че не е налице свръхкомпенсация при кумулирането на безвъзмездните средства, за които се кандидатства и получените субсидии.  В случай, че след приключване на бюджетната 2021 г. и изчисляването на нетния финансов ефект за същата година (съгласно чл. 61, ал. 1 от горепосочената Наредба), се установи свръхкомпенсация с получените по настоящата схема безвъзмездни средства, разликата се възстановява в едномесечен срок от установяване на превишението по сметка на Министерството на транспорта, информационните технологии и съобщенията.  4. Виж отговора на т. 2.  5. Изчисляването на нетния финансов ефект се извърша съгласно Регламент (ЕО) № 1370/2007 на Европейския парламент и на Съвета от 23 октомври 2007 година **и** Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планинските и други райони и за издаване на превозни документи за извършване на превозите, приета с Постановление № 163 на Министерския съвет от 2015 г. (обн., ДВ, бр. 51 от 2015 г.)  6. Виж отговора на т. 5.  7. Виж отговора на т. 2 и т. 5.  8. Виж отговора на т. 5. |
| 7 | 08.12.2021 | В Приложение 7 - ДЕКЛАРАЦИЯ ЗА ЛИПСА НА СВРЪХКОМПЕНСАЦИИ, т. 2 , се задължаваме да изчислим дали е налице свръхкомпенсация. Посочените от вас субсидии по т. 1 от същата декларация се получават за определени линии. При положение, че кандидатът извършва и други превози извън субсидираните линии, при изчислението за свръхкомпенсация взимаме приходи и разходи от всички извършени превози или вземаме предвид само приходи и разходи от субсидираните линии. Ако вземаме предвид само приходи и разходи от субсидираните линии, то излиза, че превозвачи, взимали субсидии по т. 1 от Приложение 7, по процедура за подпомагане към МТИТС, ще се финансират само субсидираните линии по т. 1 от Приложение 7, останалата дейност на превозвача не се подпомага. | Изчисляването на нетния финансов ефект и липсата/наличието на свръхкомпенсация е регламентирано в Регламент (ЕО) № 1370/2007 на Европейския парламент и на Съвета от 23 октомври 2007 година **и** Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планинските и други райони и за издаване на превозни документи за извършване на превозите, приета с Постановление № 163 на Министерския съвет от 2015 г. (обн., ДВ, бр. 51 от 2015 г.). Съгласно Насоките за кандидатстване, Част VII. „Правила за кумулиране на държавни помощи и липса на свръхкомпенсации“ не се допуска свръхкомпенсация при кумулирането на безвъзмездните средства, за които се кандидатства и получените субсидии. |
| 8 | 08.12.2021 | Може ли с входящ номер за изкарване на лиценз да се кандидатства по тази процедура? | Съгласно Насоките за кандидатстване, Част V. „Допустими кандидати“, т. 4 кандидатите трябва да притежават лиценз за извършване на превоз на пътници по смисъла на Закона за автомобилните превози. |
| 9 | 08.12.2021 | Моля да дадете разяснение какъв е срокът за изпълнение на заявлението за подкрепа? | Съгласно електронното заявление/формуляр за кандидатстване в СУНИ, , срокът за изпълнение на заявлението е 3 месеца от датата на отваряне на процедурата. |
| 10 | 08.12.2021 | Бих желал да попитам, дали трябва да опиша в Приложение 6а държавните помощи, получени на свързаното дружество към другото, което кандидатства, при положение, че съм ги взел предвид и двете сумарно в Приложение 6? | Декларацията за държавни помощи, Приложение № 6, касае предприятието - кандидат и предприятията, с които то формира група. При отговор „да“ на тази декларация в електронното заявление/формуляр за кандидатстване в СУНИ, се попълва Справка за получени държавни помощи, Приложение № 6а, която включва получените държавни помощи за предприятието - кандидат и предприятията, с които то формира група. |
| 11 | 08.12.2021 | Във връзка с кандидатстване на автобусните превозвачи за получаване на безвъзмездна държавна помощ, бих искал да Ви попитам нещо относно КЕП. В условията за кандидатстване е казано, че не може да се упълномощава друго лице за подаване на заявлението, а то трябва да е подписано от лицето/лицата, представляващи кандидата независимо дали се представляват заедно или поотделно. Въпросът ми е дали подписът трябва да е професионален или персонален? Вторият ми въпрос е дали подписът може да е облачен? | Съгласно Насоките за кандидатстване, Част IХ. „Процедура по подаване на заявленията за кандидатстване“, заявлението за кандидатстване се подписва с квалифициран електронен подпис (КЕП) на локалния компютър от всички лица с право да представляват кандидата (вписани в Търговския регистър и регистъра на ЮЛНЦ), независимо от начина на представляване – заедно и/или поотделно. Подписването се извършва чрез detached signature – подписът е в отделен документ.  КЕП-ът, с който се подписва заявлението, може да е на физическо лице – с титуляр и автор физическото лице – официален представител на кандидата или на юридическо лице с титуляр юридическото лице (кандидата) и автор – физическото лице - официалният представляващ кандидата. Допустим е облачен КЕП. |
| 12 | 08.12.2021 | В Указанията, приложение 10 т. 2.2. Безвъзмездните средства по ал. 1 се предоставят за покриване на разходи, извършени след 1 февруари 2020 г. и до крайната дата на изпълнение на заявлението за подкрепа;  Моля да конкретизирате:  1. какъв е срока за изпълнение на заявленията;  2. какви са разходите, които могат да се покриват;  3. ще има ли отчитане на средствата;  4. ще има ли ръководство/указания за отчитането. | 1. Съгласно електронното заявление/формуляр за кандидатстване в СУНИ, срокът за изпълнение на заявлението е 3 месеца от датата на отваряне на процедурата;  2. Съгласно Насоките за кандидатстване, Част II. „Кратко описание на мярката“, безвъзмездните средства се използват за покриване на разходи, извършени след 01 февруари 2020 г. и до крайната дата на изпълнение на заявлението за подкрепа.  3. Последващият контрол ще се осъществява от компетентните контролни органи по държавния бюджет (НАП, АДФИ и др.).  4. Виж отговора по т. 3. |
| 13 | 08.12.2021 | По отношение на критерий 6 от методиката за оценка на заявленията на кандидатите, имаме следното питане:  С договор от 01.01.2020 г. получихме възлагане на изпълнението на услуга по превоз на пътници по общински, областни и линии от републиканските транспортни схеми, които в обем са значително по-големи от изпълняваните през 2019 г. Така приходът на компанията ни за 2020 г. е по-висок от този през 2019 г., но при значително увеличени разходи и пробег (резултат от новото възлагане).  По този начин, прилагайки критерий 6 от методиката, компании, които са получили ново възлагане от общини в началото на 2020 г. и в момента изпитват трудности и загуби заради Covid-19 пандемията са поставени в дискриминационно и несправедливо положение, спрямо тези, които вече не обслужват от 01.01.2020 г. същите общински линии, но пък имат спад в оборота за 2020 г., основно породен от намаленото възлагане/разходи/пробег и са допустими за подпомагане по мярката.  Възможно ли е органът по оценка на допустимост на кандидатите, да не прилага критерий 6 в случаи на доказано ново възлагане през 2020 г. с по-голям пробег (обем), от Възложители - общини, по линии от общинска, областна и републикански транспортни схеми? | Заложените критерии в Приложение № 12 „Критерии и методика“ са задължителни и подлежат на оценка за всеки един кандидат. |
| 14 | 08.12.2021 | Моля, за разяснение относно декларирането на обстоятелства в раздел е-декларации. Следва ли всички релевантни за дадения кандидат приложения да бъдат попълнени в дадените образци или в електронния формуляр ще са описани декларираните условия и ще се отбелязва един от възможни отговори „да/не/неприложимо“? Ако е необходимо прилагане на декларации, като отделни файлове, към електронното заявление, следва ли те да са заверени и ако да – как (подписани със свеж подпис и сканирани или с КЕП)?  Ако кандидатът е малко предприятие, което не е независимо, следва ли да се попълни, завери и прикачи като файл образеца „prilojenie6deklaraciqmsp“ или тези обстоятелства ще се отбелязват в електронното заявление. Също така следва ли да се попълни, завери и прикачи като файл образеца „prilojenie11spravkamsp\_0“ или данните на свързаните предприятия и партньорите ще се попълват в електронното заявление.  При определянето на спада на приходите за 2020 г. спрямо 2019 г. на фирми, които извършват и други икономически дейности освен основната в кодове 49,31 или 49,39 общия размер на сумата по код 15100 от ОПР ли ще се взима в предвид или само приходите по основната дейност (в кодове 49,31 или 49,39)?  Ако при попълване на електронното заявление се допусне грешка при попълване на: данните на фирмата кандидат (име, адрес, ЕИК), Код по КИД или категорията предприятие това основание за отхвърляне на заявлението ли е или ще бъде изискана допълнителна информация/корекция от кандидата?  Как ще протече изпълнението на проекта след евентуално одобрение на заявлението? Какъв ще е срока за отчитане на разходите, за които е получена помощта и какви ще са допустимите разходи? | Съгласно Насоките за кандидатстване, Част Х. „Съдържание на заявлението/формуляра за кандидатстване“, Раздел „Е-декларации“, приложимите декларации (включително „prilojenie6deklaraciqmsp“) са част от заявлението/формуляра за кандидатстване и се считат за подписани с подписването на заявлението.  Съгласно т. 4 от Раздел „Е-декларации“, когато предприятието не е независимо предприятие по смисъла на чл. 4, ал. 2 и ал. 4 от Закона за малките и средни предприятия, се попълва Справка за обобщените параметри на предприятието („prilojenie11spravkamsp\_0“), която се подписва от лицето, представляващо кандидата (с КЕП или на хартия и сканирано) и се прикача към заявлението.  По отношение на определяне на спада на приходите за 2020 г. спрямо 2019 г.: съгласно Насоките за кандидатстване, Част V. „Допустими кандидати“, т. 8 кандидатите трябва да са регистрирали спад в нетните приходи от продажби през 2020 г. спрямо 2019 г. Този критерий ще се проверява чрез Отчета за приходите и разходите за 2019 г. и 2020 г., код 15100 Нетни приходи от продажби.  По отношение на допусната грешка при попълване на електронното заявление: съгласно Насоките за кандидатстване, Част XI. „Процедура за оценка на заявленията за кандидатстване, критерии и методика“, абзац втори в случай на нередовност и/или непълнота на представените документи, кандидатът се уведомява чрез СУНИ. В уведомлението се дава срок от 3 работни дни за отстраняване на нередовностите и/или за предоставяне на допълнителна информация към подаденото заявление за кандидатстване. В уведомлението, което се изпраща на кандидата, задължително се съдържа информация, че неотстраняването на установените нередовности може да доведе до прекратяване на производството по отношение на съответния кандидат.  Данни, които могат да се проверят чрез служебни проверки (съгласно част XII. „Служебни проверки в хода на оценката“) няма да се изискват от кандидата.  По отношение на срока за отчитане на разходите: съгласно Заявление/Формуляр за кандидатстване, Приложение № 13 срокът за изпълнение на заявлението е 3 месеца от датата на отваряне на процедурата. Последващият контрол ще се осъществява от компетентните контролни органи по държавния бюджет (НАП, АДФИ и др.).  По отношение на допустимите разходи: съгласно Насоките за кандидатстване, Част II. „Кратко описание на мярката“, безвъзмездните средства се използват за покриване на разходи, извършени след 01 февруари 2020 г. и до крайната дата на изпълнение на заявлението за подкрепа. |
| 15 | 08.12.2021 | Моля, за вашето становище във връзка с процедура за прием на заявленията за кандидатстване на автобусните превозвачи, които притежават лиценз за превоз на пътници за получаване от държавата на безвъзмездни средства в изпълнение на чл. 111 от Закона за държавния бюджет на Република България за 2021 г. и Постановление № 416/01.12.2021 г. на Министерския съвет:  1. Допустимо ли е по схемата да кандидатства малко предприятие, което е с Допълнителен код на икономическа дейност 49.39 Друг пътнически сухопътен транспорт, некласифициран другаде?  2. Как ще бъде изчислен спад от поне 20% в приходите за всеки един от избраните три месеца от 01.01.2021 г, спрямо оборота за същите месеци от 2019 г. спрямо месечни справки-декларации по ЗДДС, при положение, че фирмата има няколко кода на икономическа дейност, а в месечните справки приходите не са разделени по КИД?  3. Допустим кандидат ли е фирма с издадено наказателно постановление от 11.2019 г. за нарушение на чл. 61, ал. 1 от Кодекса на труда. Всички задължения са платени? | 1. Съгласно Насоките за кандидатстване, част V. „Допустими кандидати“, т. 3. кандидатите трябва да развиват своята основна икономическа дейност (съгласно данни за 2020 г.) в един от следните сектори съгласно Класификация на икономическите дейности (КИД – 2008):  - 49.31 Пътнически градски и крайградски транспорт;  - 49.39 Друг пътнически сухопътен транспорт, некласифициран другаде.  2. Съгласно Насоките за кандидатстване, част V. „Допустими кандидати“, т. 7 спадът от поне 20% в приходите за всеки един от избрани от кандидата три месеца от календарните месеци в периода от 01.01.2021 г. до края на месеца, предхождащ месеца на кандидатстване, спрямо приходите за същите месеци от 2019 г., се проверява чрез:  -за регистрираните по ЗДДС лица - Справката-декларация по ЗДДС, подавана към НАП за съответните месеци;  - за нерегистрираните по ЗДДС лица - оборотни ведомости за избраните месеци от 2021 г. и съответстващите им за 2019 г.;  3. Съгласно Насоките за кандидатстване, Част VI. „Недопустими кандидати“, т. 5 недопустими кандидати по процедурата са автобусните превозвачи, които са извършили нарушение, установено с влязло в сила наказателно постановление или съдебно решение на **чл. 61, ал. 1,** чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен. |
| 16 | 08.12.2021 | Бих искал да задам въпрос относно кандидатстването за безвъзмездна финансова подкрепа на автобусните превозвачи. През учебната 2020 г./2021 г. с Постановление №262/17.09.2020 г. на МС и промяна в Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планинските и други райони и за издаване на превозни документи за извършване на превозите, всички автобусни превозвачи извършващи специализиран превоз на ученици, за месеците в които училищата бяха затворени и не извършвахме превоз на ученици бяхме субсидирани с 50% от сключените договори с училищата. Въпросът ми е, тези помощи трябва ли да бъдат включени в нетните приходи на дружествата за 2021 година и трябва ли да бъдат посочени в обстоятелствата по Приложение № 6? Много Ви моля, да обясните на разбираем език. | Описаното от Вас субсидиране не е държавна помощ и не следва да се включва в Приложение № 6.  По отношение на включването в нетните приходи за 2021 г. : в настоящата процедура не се изискват нетните приходи за 2021 г. Единствените данни за 2021 г., които се изискват, са за избраните три календарни месеца в периода от 01.01.2021 г. до края на месеца, предхождащ месеца на кандидатстване за изчисляване на спада от поне 20% в приходите спрямо същите месеци от 2019 г. (Насоките за кандидатстване, част V. „Допустими кандидати“, т. 7.). Спадът се проверява чрез:  -за регистрираните по ЗДДС лица - Справката-декларация по ЗДДС, подавана към НАП за съответните месеци;  - за нерегистрираните по ЗДДС лица - оборотни ведомости за избраните месеци от 2021 г. и съответстващите им за 2019 г.; |
| 17 | 08.12.2021 | Наш клиент е с основна икономическа дейност 49.41 - Товарен автомобилен транспорт и с допълнителна дейност 49.39 - Пътнически сухопътен транспорт. Дружеството притежава лицензи и за двата вида транспорт.  През 2020 г. се наблюдава значителен спад от приходите от пътнически транспорт, но сравнявайки общо декларираните приходи  на дружеството за 2020 г. в код 15100 на ОПР спрямо тези от 2019 г. не се наблюдава намаление, а дори се увеличават. Имаме ли право да кандидатстваме за тази безвъзмездна държавна помощ от автобусни превозвачи??? | Съгласно Насоките за кандидатстване, част V. „Допустими кандидати“, т. 3. кандидатите трябва да развиват своята основна икономическа дейност (съгласно данни за 2020 г.) в един от следните сектори съгласно Класификация на икономическите дейности (КИД – 2008):  - 49.31 Пътнически градски и крайградски транспорт;  - 49.39 Друг пътнически сухопътен транспорт, некласифициран другаде. |
| 18 | 09.12.2021 | Във връзка с намерението ни за подаване на Заявление за кандидатстване за държавна помощ по „Схема за предоставяне от държавата на безвъзмездни средства на автобусните превозвачи, които притежават лиценз за превоз на пътници“, моля за следните допълнителни разяснения:  1. В насоките за кандидатстване и методологията за оценка е вписан следния текст: Кандидатът няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата и/или общините преди 01.01.2020 г., доказани установени с влязъл в сила акт на компетентен орган, и които не са разсрочени, отсрочени или обезпечени. Във връзка с това имаме следните въпроси:  1.1 Договарящият орган ще извършва проверка само в Столична община и общината по седалище на кандидата или ще се прави проверка във всички общини на територията на Р. България?  1.2 Достатъчно ли е кандидатът да няма задължения към момента на разглеждане (оценка) на заявлението/подписване на договор или този критерий трябва да бъде изпълнен към датата на подаване на заявлението за кандидатстване?  1.3 Ако кандидатът по процедурата има задължения преди 01.01.2020 и задължения след 01.01.2020, достатъчно ли е да бъдат погасени само задълженията преди 01.01.2020?  2. В представените документи към процедурата, никъде не се споменава дали ще бъде необходимо да отчитаме направените от нас разходи, които са разплатени с тези средства. Моля за разяснение ще имаме ли ангажимент да представяме последващ отчет и ако "Да", то той за какъв период ще бъде и какви ще бъдат допустимите разходи? | 1.1. Съгласно Насоките за кандидатстване, Част XII. „Служебни проверки в хода на оценката“ и критерий № 9 от Критерии и методика, оценката на цитирания от Вас критерий (наличие/липса на задължения на кандидата преди 01.01.2020 г.) ще се извършва чрез служебна проверка от НАП;  1.2. Съгласно Насоките за кандидатстване, Част VI. „Недопустими кандидати“, т. 9, кандидатите не трябва да имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или общините преди 1 януари 2020 г., установени с влязъл в сила акт на компетентен орган, и които не са разсрочени, отсрочени или обезпечени;  1.3. виж отговора на т. 1.2.  2. Последващият контрол ще се осъществява от компетентните контролни органи по държавния бюджет (НАП, АДФИ и др.).  По отношение на допустимите разходи: съгласно Насоките за кандидатстване, Част II. „Кратко описание на мярката“, безвъзмездните средства се използват за покриване на разходи, извършени след 01 февруари 2020 г. и до крайната дата на изпълнение на заявлението за подкрепа. |
| 19 | 10.12.2021 | Във връзка с кандидатстване по мярката за държавна помощ по „Схема за предоставяне от държавата на безвъзмездни средства на автобусните превозвачи, които притежават лиценз за превоз на пътници", имам въпрос:  Може ли да се подаде заявление на кандидата с електронен подпис на упълномощеното лице? | Не се допуска подаване на заявлението с електронен подпис на упълномощено лице. Съгласно Насоките за кандидатстване, Част IX. Процедура по подаване на заявленията за кандидатстване заявлението за кандидатстване се подписва с квалифициран електронен подпис на локалния компютър от всички лица с право да представляват кандидата (вписани в Търговския регистър и регистъра на ЮЛНЦ), независимо от начина на представляване – заедно и/или поотделно.  Официалният/те представител/и на кандидата няма/т право да упълномощава/т други лица да подписват заявлението, тъй като със заявлението се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична. |
| 20 | 10.12.2021 | Във връзка с процедурата за предоставяне от държавата на безвъзмездни средства на автобусните превозвачи, които притежават лиценз за превоз на пътници, имам следното питане: По отношение на Декларация за липса на свръхкомпенсации, т. 2 "Задължавам се, в случай, че след приключване на бюджетната 2021 г. и изчисляването на нетния финансов ефект за същата година (чл.61, ал. 1 от горепосочената наредба), се установи свръхкомпенсация с получените по настоящата схема безвъзмездни средства, да възстановя разликата в едномесечен срок от установяване на превишението по сметка на Министерството на транспорта, информационните технологии и съобщенията", моля за разяснения как се изчислява и установява свръхкомпенсация? | Изчисляването на липсата/наличието на свръхкомпенсация е регламентирано в Регламент (ЕО) № 1370/2007 на Европейския парламент и на Съвета от 23 октомври 2007 година **и** Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планинските и други райони и за издаване на превозни документи за извършване на превозите, приета с Постановление № 163 на Министерския съвет от 2015 г. (обн., ДВ, бр. 51 от 2015 г.). Съгласно Насоките за кандидатстване, Част VII. „Правила за кумулиране на държавни помощи и липса на свръхкомпенсации“ не се допуска свръхкомпенсация при кумулирането на безвъзмездните средства, за които се кандидатства и получените субсидии. |
| 21 | 10.12.2021 | „Общински пътнически транспорт“ ЕООД Габрово е търговско дружеството , като Община Габрово е 100% собственик на дяловете на дружеството. Моля да ни разясните попада ли дружеството в обхвата на чл. 4 от ЗМСП и ако попада – какъв вид предприятие е: независимо или свързано. | Съгласно чл. 4, ал. 9 от Закона за малките и средните предприятия с изключение на случаите по ал. 4 едно предприятие не може да се смята за предприятие по чл. 3, ако 25 на сто или повече от капитала или от броя на гласовете в общото събрание се контролират пряко или непряко, заедно или поотделно от един или повече държавни органи. В този смисъл, за целите на настоящата процедура „Общински пътнически транспорт“ ЕООД Габрово е предприятие по чл. 4, ал. 9 от ЗМСП. |
| 22 | 10.12.2021 | Относно раздел Данни за кандидата – в кое от полетата следва да бъде посочено името и на съдружника ми? | В поле „Имена на лицето, представляващо организацията“ имате възможност да въведете имената на всички представляващи, до 100 символа. Ако символите са недостатъчни, може да въведете информацията в поле „Допълнително описание“, което е до 2000 символа. |
| 23 | 10.12.2021 | Бихме искали да изясним следния казус, засягащ нашето предприятие:  В началото на 2021 г . автобусната ни фирма се преобразува от ЕТ в ООД, като новото дружество изкупи всички активи и пасиви на старото ЕТ и продължава да изпълнява основната дейност на фирмата – автобусен транспорт и ползва същия лиценз.  В тази връзка фирмата ни е допустим кандидат по точки 1,3,4 и 5 от критериите за допустимост на кандидатите, но тъй като новото дружество е регистрирано в началото на 2021 г., не изпълнява критериите по точка 2.  Въпросът ни е - какви допълнителни документи за доказване на гореспоменатото ще бъдат необходими, за да кандидатстваме редовно по програмата за безвъзмездна помощ? | Съгласно чл. 2, т. 2 от Реда за подаване, разглеждане и преценка допустими кандидати по процедурата са всички микро-, малки, средни и големи предприятия и предприятия по смисъла на чл.4, ал.9 от Закона за малките и средни предприятия, които са регистрирани преди 1 януари 2020 г. и са извършвали стопанска дейност през 2019 г., 2020 г. и 2021 г., включително към датата на подаване на заявлението за кандидатстване.  Съгласно чл. 10, ал. 2 от Закона за автомобилните превози при прехвърляне на предприятието на търговеца като съвкупност от права, задължения и фактически отношения, правата му, произтичащи от лиценза за извършване на превоз на пътници или товари на територията на Република България или от лиценза на Общността, преминават върху неговия правоприемник.  С оглед посоченото, в случай, че правата, произтичащи от лиценза за извършване на превоз на пътници или товари на територията на Република България или от лиценза на Общността, са преминали върху правоприемника (в случая ООД), то комисията ще вземе предвид регистрацията на ЕТ. |
| 24 | 13.12.2021 | Съгласно чл.2, т.З и т.4 от Реда за подаване, разглеждане и преценка, допустимите кандидати по процедурата следва да са :  - регистрирали спад поне 20% в приходите за всеки един от избрани от превозвача три месеца от календарните месеци в периода от 1 януари 2021 г. до края на месеца, предхождащ месеца на кандидатстване, спрямо приходите за същите месеци от 2019 г.;  - регистрирали спад в приходите през 2020 г. спрямо 2019 г.  При условие, че даден кандидат развива дейност в два сектора : пътнически сухопътен транспорт /отговаря на т. 1 от Реда за подаване, разглеждане и преценка/ и дейност по автомобилни товарни превози на стоки,' вземат ли се предвид общите приходи от двете дейности за преценка условията по чл. 2, т. 3 и 4 от Реда за подаване, разглеждане и преценка?  Допустим ли е кандидат, който е реализирал спад в приходите си от дейностите по КОД 49.31 и 49.39, но няма спад в приходите от дейността по автомобилни товарни превози на стоки и като общ финансов резултат е реализирал печалба, но изцяло формирана от приходите от автомобилни товарни превози ? | Съгласно Насоките за кандидатстване, част V. „Допустими кандидати“, т. 3. кандидатите трябва да развиват своята **основна** икономическа дейност (съгласно данни за 2020 г.) в един от следните сектори съгласно Класификация на икономическите дейности (КИД – 2008):  - 49.31 Пътнически градски и крайградски транспорт;  - 49.39 Друг пътнически сухопътен транспорт, некласифициран другаде.  Ако основната икономическа дейност на кандидата не отговаря на изброените по-горе кодове, кандидатът не е допустим по схемата.  Изчисляването на спада в приходите не се извършва по кодове на икономическата дейност.  Съгласно Насоките за кандидатстване, част V. „Допустими кандидати“, т. 7 спадът от поне 20% в приходите за всеки един от избраните от кандидата три месеца от календарните месеци в периода от 01.01.2021 г. до края на месеца, предхождащ месеца на кандидатстване, спрямо приходите за същите месеци от 2019 г., се проверява чрез:  -за регистрираните по ЗДДС лица - справката-декларация по ЗДДС, подавана към НАП за съответните месеци. Кандидатите нямат ангажимент да представят посочените Справки-декларации за ДДС като информацията в тях ще бъде набавяна по служебен път.  - за нерегистрираните по ЗДДС лица - оборотни ведомости за избраните месеци от 2021 г. и съответстващите им за 2019 г.  Кандидатът следва да посочи избраните месеци в „Допълнителна информация“, поле „Три календарни месеца за изчисляване на спад от поне 20% от приходите“.  Съгласно Насоките за кандидатстване, Част V. „Допустими кандидати“, т. 8 кандидатите трябва да са регистрирали спад в нетните приходи от продажби през 2020 г. спрямо 2019 г. Този критерий ще се проверява чрез Отчета за приходите и разходите за 2019 г. и 2020 г., код 15100 Нетни приходи от продажби. |

|  |  |  |  |
| --- | --- | --- | --- |
| 25 | 14.12.2021 | Подадохме Заявление за безвъзмездни средства на автобусните превозвачи, които притежават лиценз за превоз на пътници още в 10.30 ч. на 10.12.2021 г.  Дружеството се представлява от двама управители - заедно и поотделно. Поради суматохата, че безвъзмездните средства са ограничени и ще стигнат само за първите подали заявления подписахме Заявлението само с единия електронен подпис.  Това поправима грешка ли е на етап Административна оценка или да се подаде наново, защото имаме време до 23.12.2021 г., но тогава пък ще загубим челния си входящ номер и може би шанс? | Съгласно Част XI. „Процедура за оценка на заявленията за кандидатстване, критерии и методика“: „В случай на нередовност и/или непълнота на представените документи, кандидатът се уведомява чрез СУНИ. В уведомлението се дава срок от 3 работни дни за отстраняване на нередовностите и/или за предоставяне на допълнителна информация към подаденото заявление за кандидатстване. В уведомлението, което се изпраща на кандидата, задължително се съдържа информация, че неотстраняването на установените нередовности може да доведе до прекратяване на производството по отношение на съответния кандидат.  Искането за предоставяне на информация/документи се изпраща чрез системата СУНИ, като кандидатът получава съобщение на електронния адрес, асоцииран към профила на лицето, подало заявлението.“ |
| 26 | 14.12.2021 | Във връзка със схема за кандидатстване BG-000695388-2021-01 на 14.12.2021г. в 09:42:06 ч. подадохме проект предложение с входящ номер BG-000695388-2021-01 -0413.  Файлът с разширение „BG-000695388-2021-01-087F13A111.suni“, който бе генериран от системата, и който ние свалихме, за да го подпишем с електронен подпис, поради грешка беше преименуван на “BG-000695388-2021-01-087F13A111-1.suni”, тоест в името на файла беше добавено тире и единица.  След като установихме грешката, писахме чрез формата за обратна връзка до техническия отдел на СУНИ, за да получим напътствия как да постъпим, но получихме отговор, че всички подадени в системата СУНИ предложения ще бъдат разглеждани след 23.12.2021г., което е след последния срок за подаване на заявления. В следствие на това, подадохме отново проект предложението, без да извършваме каквито и да е било корекции по съдържанието на вече подаденото предложение. При второто подадено проект предложение с Вх. № BG-000695388-2021-01 -0419 от 14.12.2021 г. 11:57:30 ч. сваления за подпис и подадения през профила на дружеството файл, съвпадат напълно като име, а именно BG-000695388-2021-01-4CB6EFB9E3.  Във тази връзка имаме следните въпроси:  1. Промяната на името на файла след свалянето му за подписване с електронен подпис и последващото му качване в системата на СУНИ с различното име, представлява ли проблем за получаването на въпросното предложение в системата? Тоест ще се счита ли за коректно подадено?  2. Ако промяната на името на файла е проблем за получаването му в СУНИ и при положение, че сме подали за втори път проект на предложение със същото съдържане, но без промяна на името на файла, генериран от системата, необходимо ли е да предприемаме други действия, за да може нашето предложение да се счита за коректно подадено? | 1. Промяната на името на файла след свалянето му за подписване с електронен подпис не представлява проблем. Заявлението се генерира в системата СУНИ и получава служебен входящ номер и е успешно регистрирано.  2. Съгласно Критериите и методиката за оценка на заявленията: „В случай че един и същ кандидат е подал повече от едно заявление, ще бъде разгледано първото постъпило заявление.“  По отношение на заявленията, съгласно Част IX. „Процедура по подаване на заявленията за кандидатстване“: „До приключването на работата на оценителната комисия, кандидатът има възможност да оттегли своето заявление чрез подаване на искане за оттегляне през модул „Комуникация с организация“ на СУНИ.“ |
| 27 | 15.12.2021 | Подадохме Заявление за безвъзмездни средства на автобусните превозвачи, които притежават лиценз за превоз на пътници още в 10.30 ч. на 10.12.2021 г.  Дружеството се представлява от двама управители - заедно и поотделно. Поради суматохата, че безвъзмездните средства са ограничени и ще стигнат само за първите подали заявления подписахме Заявлението само с единия електронен подпис.  1.Това поправима грешка ли е на I-ви етап от оценката на Административно съответствие или ще се счита за недопустимо?  2. Ако се счита за непоправима, Заявлението би трябвало първо да бъде оттеглено и как да стане възможно най-бързо това?  3. Едва след оттеглянето на първото Заявление има смисъл да се подава второ, защото, както е записано в Насоките за кандидатстване, при две Заявления на едно предприятие ще бъде разгледано първото, моля за потвърждение? | 1. Това е поправима грешка на етап I-ви от оценката, вижте отговора на въпрос 25 от 14.12.2021 г.  2. Виж отговора на т. 1.  3. Няма пречка кандидатът да подаде няколко заявления в срока за подаването им – до 23 декември, но следва да се има предвид, че оценителната комисия ще разгледа единствено първото по време заявление. В случай, че кандидатът желае комисията да разгледа второто негово предложение, той следва да оттегли първото си предложение. Съгласно Част IX. „Процедура по подаване на заявленията за кандидатстване“: „До приключването на работата на оценителната комисия, кандидатът има възможност да оттегли своето заявление чрез подаване на искане за оттегляне през модул „Комуникация с организация“ на СУНИ.“ |
| 28 | 15.12.2021 | В приложената към запитването справка, която подаваме ежемесечно към МФ, ред 7 нетен финансов ефект е сбора от ред 5 /загуба/ + ред 6 /5% от направените разходи/. През 2021 сме получили финансирания във връзка с преодоляване на последствията от ковид пандемията, като например 60/40 и други, следва ли същите да се включат на ред 3.3. - други приходи от извършваната дейност.  В ПРИЛОЖЕНИЕ 7 ДЕКЛАРАЦИЯ ЗА ЛИПСА НА СВРЪХКОМПЕНСАЦИИ, по точка 2 при изчислението на нетния финансов ефект следва ли да включват получените финансирания по различните програми, тъй като по принцип те не са приход от извършваната дейност, респективно върху тях не се начислява и дължи ДДС и не би следвало да се включват на ред 3.3, тъй като включването им ще даде отражение върху нетния финансов ефект. | Изчисляването на нетния финансов ефект и липсата/наличието на свръхкомпенсация е регламентирано в Регламент (ЕО) № 1370/2007 на Европейския парламент и на Съвета от 23 октомври 2007 година и Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планинските и други райони и за издаване на превозни документи за извършване на превозите, приета с Постановление № 163 на Министерския съвет от 2015 г. (обн., ДВ, бр. 51 от 2015 г.). Съгласно Насоките за кандидатстване, Част VII. „Правила за кумулиране на държавни помощи и липса на свръхкомпенсации“ не се допуска свръхкомпенсация при кумулирането на безвъзмездните средства, за които се кандидатства и получените субсидии.  Съгласно указанията, дадени с писмо с рег. № 07-00-00-397/16.09.2021г. на изпълнителния директор на Изпълнителна агенция „Автомобилна администрация“ до кметовете на общините, на ред 3.3. от ежемесечната справка се отчитат в лева други приходи от извършваната дейност, които включват и средствата, получени по икономическите мерки на национално ниво, свързани с пандемията от COVID-19, които имат отношение към автомобилния транспорт. |

|  |  |  |  |
| --- | --- | --- | --- |
| 29 | 15.12.2021 | 1. Допустимо ли е лицензиран превозвач да кандидатства за безвъзмездна финансова помощ по ПОСТАНОВЛЕНИЕ № 416 на МС от 1.12.2021 г. при положение, че е получил:   държавна помощ съгласно Постановление № 151 на МС от 3.07.2020 г. за определяне на условията и реда за изплащане на средства за запазване на заетостта на работници и служители след периода на извънредното положение, обявено с решение на Народното събрание от 13 март 2020 г., и извънредната епидемична обстановка, обявена с Решение № 325 и удължена с Решение № 378 на Министерския съвет от 2020 г.   държавна помощ съгласно Решение № 429 на МС от 26.06.2020 г. за определяне на условията и реда за изплащане на компенсации на самоосигуряващи се лица и работодатели с цел запазване на заетостта на работниците и служителите в предприятията, директно засегнати от извънредното положение, обявено с решение на Народното събрание от 13 март 2020 г. | Кандидатите, получили държавни помощи, са допустими по настоящата схема, при условие, че отговарят на критериите за допустимост, в това число и на условията, за които декларира с Декларация за държавни помощи, Приложение № 6 от Реда за подаване, разглеждане и преценка.  За получените държавни помощи се попълва Справка за получени държавни помощи, Приложение № 6а от Реда за подаване, разглеждане и преценка.  Правилата за кумулиране на държавни помощи са описани в Част VII от Насоките за кандидатстване – „Правила за кумулиране на държавни помощи и липса на свръхкомпенсации“. |
| 30 | 16.12.2021 | В Приложение 11 е посочено, че официалният/те представител/и на кандидата няма/т право да упълномощава/т други лица да подписват заявлението, при положение че всички приложения ще бъдат подписани собственоръчно от управителя на дружеството и ще бъдат приложени сканирани копия, но дружеството няма собствен електронен подпис, а всички документи се подават с подписа на обслужващата го счетоводна кантора, възможно ли е формулярът за кандидатстване също да бъде подписан с подписа на счетоводната кантора или ще се наложи фирмата да си вади електронен подпис само заради това? | Съгласно Насоките за кандидатстване, Част Х. „Съдържание на заявлението/формуляра за кандидатстване“, Раздел „Е-декларации“, всички декларации, Приложения № 1, 2, 3, 4, 5, 6, 7, 8 и 9 към Реда за подаване, разглеждане и преценка, са част от електронното заявление и се считат за подписани с подписването на заявлението. Документите, които се прикачват към електронното заявление, са описани в Раздел „Прикачени електронно подписани документи“.  Не се допуска подаване на заявлението с електронен подпис на упълномощено лице. Съгласно Насоките за кандидатстване, Част IX. Процедура по подаване на заявленията за кандидатстване „заявлението за кандидатстване се подписва с квалифициран електронен подпис на локалния компютър от всички лица с право да представляват кандидата (вписани в Търговския регистър и регистъра на ЮЛНЦ), независимо от начина на представляване – заедно и/или поотделно.  Официалният/те представител/и на кандидата няма/т право да упълномощава/т други лица да подписват заявлението, тъй като със заявлението се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.“ |
| 31 | 16.12.2021 | Съгласно Критерии за оценка на кандидата и заявлението за кандидатстване заявлението за кандидатстване съдържа всички данни, декларации и приложими документи, съгласно чл. 5 от Реда, но в документа не е описано декларациите как се подават и подписват. Справка за обобщените параметри на предприятието и Справка за получена държавна помощ как следва да са подписани - с КЕП от представляващия/щите кандидата или на хартиен носител. | Съгласно Насоките за кандидатстване, Част Х. „Съдържание на заявлението/формуляра за кандидатстване“, Раздел „Е-декларации“, всички декларации, Приложения № 1, 2, 3, 4, 5, 6, 7, 8 и 9 към Реда за подаване, разглеждане и преценка, са част от електронното заявление и се считат за подписани с подписването на заявлението. Документите, които се прикачват към електронното заявление, са описани в Раздел „Прикачени електронно подписани документи“.  Не се допуска подаване на заявлението с електронен подпис на упълномощено лице. Съгласно Насоките за кандидатстване, Част IX. Процедура по подаване на заявленията за кандидатстване „заявлението за кандидатстване се подписва с квалифициран електронен подпис на локалния компютър от всички лица с право да представляват кандидата (вписани в Търговския регистър и регистъра на ЮЛНЦ), независимо от начина на представляване – заедно и/или поотделно.  Официалният/те представител/и на кандидата няма/т право да упълномощава/т други лица да подписват заявлението, тъй като със заявлението се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.“  По отношение на подписването на Справка за обобщените параметри на предприятието и Справка за получена държавна помощ, могат да бъдат подписани с КЕП. |